
Ище вст на 


также оден календар даром. 


Орган Лемковского Союза 


складі 
кышенковый календарик для дітей и великый календар стінный. 


Ціна одного екземпляра выносит 


и кошты пересылкы. При замовле ню понад 10 календарей кошты пересылкы покрыват администрация „Лемка“, котра дав 


Оріаќа росАо\уа и157620па вобУка 


Львов, четверг дня 4 марта (19 лютого) 1937 


Выходит в каждый четверг. 


Редакция и администрация в Крыниці. — Адрес „Лемко“ Крыница. 


илюстрованый календар ‚„„Лемка“ 


ба 


0 добро нашой молодежи. 


числі нашой тазеты писа- 
ли мы о том, як обезпечити належиту опеку 
дітям, находячим ся в передшкольном віку. 

В увагах тых порушено справу заклада- 
ня дітскых ` приютов, где діти, находячи ся 
под фаховым присмотром, набрали бы до- 
брых привычок, становячих основу их даль- 
шото розвою. 

Але и найлїпши приюты и найлучше по- 
ставлена, наука в школі нич не поможут, если 
родичи сами не звернут больше уваты на вы- 
хованє их дітей. 

В многых «елах водит ся зле. Мама, хо- 
тячи, штобы дітина не плакала и добре в но- 
чи спала, дає нераз маленкой дітині горілку 
и тішит ся, же горілка помогла, бо дітина 
втихла и цілу ноч спала. Така мама, забыват, 
або не здає собі справы с того, же дітина, му- 
сіла спати, бо она «тратила притомность. 
так, як тратит ю и старый человік, коли ся 
упие. Различие лем в том, же до упитя старо- 
го человіка потреба пол (або и больше) литра 
горілкы, а дітина упиват ся уж от килькох 
капель. Але тоты каплі шкодят молодому 
организмови дітины страшно, бо они задер- 
жуют розвитє костей и мускулов, убивают па- 
мять и могут спровадити всякы недугы. 

Виділи неодны с вас барз маленькы ко- 
никы, якы звычайно показуют по цырках, 
але напевно никто не подумал над тым, же до 
такых коников доходит ся так, же жеребну 
кляч и молоды жеребятх поит ся торілком, 
котра вздержув рост коня. Через таке опива“ 
не килькох поколінь, коникы стают ся чим- 
раз меньши и нераз высота их не выносит 
ани 1 метер. 

Тото само діє ся также с организмом ді- 
тины, котру мама затруват в молодости аль- 


В попередном 


коголем. Она также не розрастат ся належи- 
то, тратит память, учит ся с трудом и не може 
розвинути сил ‘лесных и умственных. 

3 одном с попередных чисел „„Лемка” по- 
давали мы статыстыку преступлень и злочи- 
нов, с котрой видно наглядно, же причином 
великаго процента тых всіх несчасть вст аль- 
коголь. Килько биятык, килько проклятя, 
килько убийств пополняют люды в часі опя- 
неня. Читаючи о тых всіх несчастях аж страх 
бере, же находят ся няньове и мамы, котры 
позваляют а нераз аж и нагваряют дітей пи- 
ти торілку. Таж тоты родичи сами може не зна- 
ют, яку кривду выряджают своим власным 
ДІТЯМ. 

А тото позвалянє дітям ходити на весіля, 
крестины и всі забавы, а также до корчмы, 
циж то не затруванє моральне тых молодых и 
невинных діточок. Чого-ж доброго може ся там 
научити дітина? Крыляты слова, роспустны 
жарты, пиятыка, а часом и биятыка, неотвітны 
для дітей пісні — от всьо, што видит там ді- 
тина. А часом быват ище планьше, бо дітина 
не лем видит опяненых, але и саму ю нонашка 
нагварят выпити пугарик. 

Школа ту нич не порадит и учитель ест 
безсильный и буде такый, всли єму не помо- 
жут родичи. Их обовязком вст не позваляти 
ходити дітям до корчмы и на забавы, а в пер- 
шой мірі, на, весіля, бо весіля не для дітей, 
а діти не для весіля. Обовязком родичей 6ст 
посылати дітей до школы и от того обовязку 
могут родичей освободити лем барз важны при- 
чины, як хворота, але николи забава. Тым ча- 
сом в многых селах родичи легковажат собі тот 
обовязок, — в осени и на весну не посылают 
дітей до школы, бо вест робота в поли, а в зимі 
знов не приходят діти до школы, бо родичи 


на рок 


БЫКЛИ до ТОГО, але по якомси часі 


Рок ГҮ, 


Пренумерата в краю: 

30 трошей місячно, 

80 7 квартально, 
1.50 полрочно, 
3 зл. рочно. 


В Амерыці: 1 дол. рочно. 


. В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 2/2 сто- 
роны 60 зл., */4 стороны 35 зл., 
в стор. 20 зл., Изв стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 тр. При місячном и долшом 
отолошеню значна знижка. 


1 


Конто чекове Нр. 404.155. 


1937. Кромі того выдано также малый 


50 грошей 


Доход с малых календариков, котрых ціна выносит 10 грошей, перезначаме на Руску Бурсу в Горлицах. 


Редакция. 
НЕВЕ ИНЕТЕ АЯЕТЕВЕКУЕАИЕЯ 


пошли на торг, або забаву, а діти, або пиль- 
нуют хаты, або за нянями тягнут до корчмы, 
або на весілє. 

На том терпят діти, бо не лем не вынесли 
со школы потребных им пак в житю відомо- 
стей, але ище што планьше, набрали в корчмі 
и на забавах много шкодливых привычок, ко- 
тры нераз переходят в налогы и стают ся при- 
чином несчастя многых родин. 

В Амерыці, тде с причины контрабанды 
алькоголю, розвинул ся в страшный «способ 
бандытызм, найстрашнійтого бандыта назва- 
но „врагом Амерыкы Нр. 1”. Такый бандыт не 
мог ся долго укрыти, бо вся полиция почитала 
собі за точку амбиции зловити ето як найскор- 
ше. Такым врагом нашим Нр. 1. ест алькоголь 
и -приучанє дітей.до питя. Тому врагови по- 
винни мы вс! выповісти завзяту борбу. В пер- 
шой мірі покликаны сут до того родичи, котры 
под жадным взглядом не повинни позваляти 
дітям ходити на весіля, забавы и до корчмы, 
и пити дітям торілку. Велику ролю могут ото- 
грати в той области священникы, . маючи до 
роспорядимости проповідальницу и сповідаль- 
ницу. 

Памятам одного священника, котрый в 
своей парохии зарядил, же до оконченого 15-го 
року житя діти`не сміют ходити на забавы, ани 
пити торілкы. Справ! той посвячал много про- 
повідей, а при сповіди кажду маму и каждого 
няня пытал ся, ци перестерітат вго зарядженє. 
И результат был добрый. Родичи не лем при- 
дяковали 
священнику за тото мудре зарядженє. На жаль 
священник тот умер и его мудра наука пошла, 
в непамять. 

Але она може ся приняти в каждом сел, 
як лем родичи, священникы и школа, подадут 
собі руку и разом злученыма силами возмут 
ся до борбы с тым завзятым врагом Нр. 1. 


Стр. 2. 


„Л 2 М К о 

Идеово-политычна деклярация полк. Коца. 


Дня 21. т. м. оголосил полк. Адам Коц и- 
деово - политычну деклярацию, котру в скоро- 
ченю подавме: 

Деклярация тота вст оперта на словах 
Маршала Едуарда Смиглого - Рыдза, высказа- 
ных дня 24. мая 1936. р., же до належитого 
сорганизованя державы потреба в першой мі- 
рі сорганизовати „волю людску” котра повин- 
на приняти за свой клич оборону Польщи. 

Розвиваючи тоту програму Маршала Сми- 
глого - Рыдза, полк. Адам Коц выказує, якы 
ціли, задачи и дорогы належит усталити, што- 
бы обезпечити оборону Державы и економич- 
ный и культуральный розвой єй населеня и 
подає. же норму нашого внутренного житя ста- 
НОВИТ: 

1) Констытуция, 

котра єст основом ладу и порядку в дер- 
жаві. Она коротит самоволю давного сеймовла- 
стия, дав державі сильну власть, оперту о все- 
могучий авторытет Головы Державы, Презы- 
дента Річипосполитой, котрый, стоячи на вер- 
ху державной структуры, держит в своих ру- 
ках власть основных рішень. 


2) Оборона Річипосполитой. 


Другым, важным елементом нашого житя 
державного ест армия, котра ест для народа 
образцом гарту, дысцыплины и гражданского 
блаточестия. Тоту армию окружат любов и по- 
шанованє цілого общества, котре розуміє єй ро- 
лю и заданя, звязаны с обороном Державы. 
Коло армии повинни ся всі груповати, а втот- 
час: 

1) отробиме существуючи ище под взгля- 
дом економичным и цывилизацийным ШКОДЫ, 
выряджены нам через окупантов и 

2) загварантувме нашой Отчині спокойный 
розвой и левность завтрашного дня серед не- 
певной атмосферы світа. 


3) Народ и Держава. 


Держава вст одыноком формом правиль- 
ного и здравого быта, народа, дає народови тех- 
нику могучости и организацию єго вічного роз- 
вою; тому ніт сперечности меже интересом на- 
рода и интересом Державы. 


4) Костел католицкый и другы віроисповіданя. 


Народ польскый вст звязаный с католиц- 
кым Костелом и тому Костел католицкый мае 
быти окруженый належитом опеком. В отно- 
шеню до другых віроисповідань стоиме на точ- 
ці вызначеной в Констытуции и выходячой с 
традыцийной польской толеранции религийной. 


Пята точка деклярации єст посвячена 
комунизмови, 


котрый полк. Коц рішительно отшмарят, 
яко форму правленя не надаючу ся для Поль- 
щі. Польща, мусит розвивати ся без потрясень 
и насильствия, котры все вводят державу в 
грозне положенє. Заховуючи основы прыват- 
ной власности як и прыватной предпривмчи- 
вости одиниц, держава мусит мати право вплы- 
ву на гармонийный розвой цілости продукции. 
Особенном опеком и контрольом мусит держа- 
ва окружити тоты галузи промысла, котры ма- 
ют звязь с обороном. 

Общественна, структура Польщи операт ся 
в своих основах на широкой масі роботников 
и селян. От судьбы тых верств, от их добро- 
быта, а, также от их культуры -и гражданского 
почутя залежит в великой мірі гармонийный 


розвой Польщи и 6й будучность. О том мусит 
памятати правленє державы, с тым треба ся 
числити при плянованю и конструованю буду- 
чого житя Польщи, Поширанє клясовой нена- 
висти вст чуже польскому духови. Каждый, 
кто уцтиво выполнят свои обовязкы вст граж- 
данином о полной вартости. Жадна, робота не 
понижат — понижат лем неробство и лінив- 
ство. Отношеня меже роботодателями и робот- 
никами мусят быти такы, жебы жадна сторона 
на, мала кривды. 


6) Справа села. 


бет то найтруднійша справа в Польщі. От 
правильной розвязкы той справы залежит в 
великой мірі процес прироста сил державы. Те- 
перешне положенє села. не вст явленем пере- 
ходным, выкликаным конюнктуром, або. сов- 
паденем обстоятельств. На теперешне положе- 
нє села складат ся велика минувшость. Кон- 
юнктура вплыват на змягченє або заострене 
положеня. 

На теперешне положенє села зложили ся 
долгы літа и численны причины. Трото тыж 
одно якеси средство не потрафит поправити 
того положеня. Треба примїнити цілый ряд 
средств, котры, дійствуючи одночасно и в ско- 
ордынованый способ, дадут в результаті ин- 
ший структуальный уклад села, влучаючи его 
в житє народового организма и дадут в консе- 
квенции поправу быта сельского населеня и 
користь для державы. 


Видиме слідуючи средства, котры могут 
поднести село: . Ў 
а) стремленє до перебудовы земельной 


структуры, значне увеличенє гльобальной ма- 
сы селянской власности. Перебудову тоту тре- 
ба перевести рационально и доцільно, штобы 
не обнижити нашу рольну продукцию; 

б) комасация и мелиорация; 

в) поднесенѕ рольной культуры, штобы у- 
величити доходы влаетителя; 

г) улучшенє организации збыта и обм!на 
рольной продукции; -, 

д) законодательне противдійствиє дальній- 
шому роздробленю грунтовой власности; 

е) организация рационального и дешевого 
кредыта селянам; 

ж) поднесенє просвіщеня и гражданского 
розвитя серед селян, 

Але тоты всі средства не усунут перена- 


селеня села. Тому треба поднести уровень на- 


шого господарчого житя, розвинути ремесла, 
промысл и торговлю, штобы надвыжка сель- 
ского населеня нашла заробок в місті. 


7) Розвитє міст. 


Розвитє ремесла, промысла. и торговл! даст 
заробок надвыжці сельского населеня и робо- 
ту безроботным масам, а также даст финансо- 
вы силы державі. 


8) Польска культура 


в науці и штуці повинна быти в тісной 
звязи с державом и видіти свою ціль в выгля- 
даню и отданю державі новых жерел богатства 
и силы. 


9) Справа меньшинств национальных. 


С национальныма меньшинствами хочеме 
удержати братске сожительство. Здаєме собі 
справу, же мают они свою отрубность и тоту 
отрубность их мы признаєме, всли она не шко- 
дит интересам нашой державы и если тота их 


отрубность не перераджат ся в ненависть и в 
средство для роздленя их и нас кытайскым 
муром. 

10) Не можна тратити часу. 


Формулуючи наши взгляды на тёперешне 
положенє Польщи и подаючи коротко напрям, 
в котром мы хочеме вести нашу роботу. мы 
протягаме руку ку всім, кто хоче приступити 
до общой с нами діятельности. Мы протягаме 
руку вом поверх всякого рода стін и пере- 
городок, котры до тепер направду, або лем в 
воображеню ділили наш народ. За тыма сті- 
нами останут лем политычны спекулянты, к0- 
тры захотят боронити свои личны, або партий- 
ны амбиции и интересы. Оживлены чистыма 
наміренями, звертаме ся ку людям чистым и 
добросовістным, желаючим робити в користь 
Отчизны. 

Долго приглядали мы ся житю в Польщі. 
Долго ждали мы на тот момент, коли укрішит 
ся переконанє, же полякам не можна жити 
каждому отдільно, ходити своима стежками, 
сходячи ся лем в певны моменты и праздникы. 
Минул час — кончил полк. Коц срою декля- 
рацию — штобы напружити всі силы на тото, 
штобы енергию каждого выкористати возмож- 
но економично и рационально. Не можна тра- 
тити час, бо на місце тых идеовых одиниц, к0- 
трых стежкы зарастают уж травом, идут же- 
лізным кроком кріпкы и здысцыплинованы 
отряды, котрых веде одна воля ку одной ціли. 


Центральне бюро организации 
полк Коца 


Центральне бюро организации полк. Ада- 
ма Коца находит ся в Варшаві при. ул. Матей- 
кы 3. Под тым адресом належит посылати ко- 
респонденцию. Бюра организации и особы зга- 
джаючи ся с програмом полк. Коца посылают 
заявленя о том с поданєм точного адреса. До 
тепер маса организации заявило готовность 
поддержати програму полковника Адама Коца 
и каждого дня зголошуют ся новы люды и ор- 
ганизации. 


КОМУНИКАТ 
СТАРОСТВА В НОВОМ САНЧ! 


в справі зголошаня о потребі и принятю 
роботников. 

В звязі с надходячим сезоном робот при- 
гадую, же по мысли арт. 30 и 34 зарядженя 
Министерства Труда и Социяльной Опекы с 
дня 24. ҮІ. 1932 (Дн. З. Р. П. Нр. 58, поз, 555 
с р. 1932) роботодателі, котры не будут зголо- 
шати в тут. Експозытурі Воєводе. Бюра Фонда 
Труда (Новый Санч ул. Матейкы Ч. 25) воль- 
ных місц и повідомяти о новопринятых робот- 
никах, будут караны в администрацийной до- 
розі через тут. Староство каром грошевом до 
1.000 зл. с заміном в случаю неможности стяг- 
неня той кары на арест до 13 тыждней. 

С отляду на конечность урегульованя от- 
ношень на тут. рынку роботы повысши по- 
становленя будут рыгорыстычно перестерітаны 
и в той щли я зарядил часты контролі заве- 
день роботы. 

Подписаный 
Новосандецкый Староста. 
линкиаошатттаниыриат Е Е ОБИ АМАИ НОЕ 


НЕ ЗАБЫВАЙТЕ О ЗИМОВОЙ ПОМОЧИ 
ДЛЯ БЕЗРОБОТНЫХ! 


. 


ме 

Я ра КАН 


Не шкодме собі саме. 


В теперешных тяжкых часах селяне му- 
сят старати ся о тото, штобы вытягнути грош 
со всього. Не могут они обмежити ся лем до 
веденя своего господарства, котре не все по- 
крыват росходы, але мусят глядати якогоси 
посторонного заробку, котрым можна бы было 
залатати одну, ци друту дыру. 


5 Одным с такых посторонных заробков вст 


для наших гор розвиваюча ся турыстыка. При- 
ідут в горы нартяры або літникы, заплатят за 
`помешкане, купят молоко, масло, яйца, сыр, я- 
рину и дырва и робит ся якыйси рух, при ко- 
тром заробит тот, або другый тазда. Прото тыж 
о тых турыстов треба дбати и поступати с ни- 


ма так, штобы они выізджали от нас вдоволе- . 


ны, бо лем втотчас вернут они в наши горы на 
друте літо, або зиму и припровадят с собом но- 
вых турыстов. 

Тымчасом не вс! розуміют добре значеня 
турыстыкы для наших тор, бо „Иль. Кур. 
Цодз.” пише, же нартяры, котры в ‘неділю с’1в- 
джали с Ярорины, положеной коло Крыницы, 
нафрафили на выгон1, ведучом с Яворины до 
Злоцкого поукладаны впоперек дорогы галу- 
зи, котры утрудняют ізду на нартах, а вечером, 
як ест темно, могут наразити нартярей на, ка- 
ліцтво. „Иль. Кур. Цодз.” пише дальше, же 


- нартяры пытали ся людей со Злоцкого, чом 


так робят и люды отвітили им, же боят ся, што- 
бы через набыты нартярами права переізда, 
не утратили власности своих грунтов. 


Не знаме, ци нотатка, появлена в „Иль. 
Кур. Цодз.” вст правдива и ци направду людей 
ктоси збаламутил и настрашил утратом вла- 
снести их трунтов, але, если так вст, то такыма 
поступками шкодиме собі самым, бо отстралиа- 
ме с наших гор нартярей и турыстов, котры 
призджают до нас с пінязми и тоты пінязи 0- 
ставяют в наших странах. О них ся не страхай- 
ме, бо в Карпатах вст дост місца на зимушны 
спорты для нартярей и они, як их до себе вра- 
зиме, будут выізджати в инши страны. Але мы 
через тото стратиме, Тому во власном интересі 
и для власного добра новинни мы дбати о ту- 


рыстов, окружити их опеком и привлекати ку 


собі. 

В справі утраты прав власности грунту ніт 
найменьшого страху. Через ізду на нартах по 
грунтах никто не набере прав до тых грунтов 
и они останут все власностьом их дотепереш- 
ных властителей. Иначе представят ся справа 
дорог. Дорогами так битыма як и лісовыма и 
полевыма має каждый право іздити и ходити 
и того права никто не може отобрати, а кто пе- 
решкаджат другому в користаню того права, 
подпадат карі. Тому не можна городити доро- 
гы, ани шмаряти впоперек ней дерев и галу- 
зей, котры перешкаджают в комуникации, бо 
в разі выкрытя того, кто тото зробил, може он 
быти потягненый до судовой отвітственности. 


Користи с охороны овадожерных птахов. 


Весі хочеме мати в садах много красных я- 
блок. С досвіда знаме однак, же не вест то лег- 
ка справа, бо сад мав много вратов и без на- 
лежитого стараня не даст много и красных о- 
вочей. Прото тыж розумный садовник цінит 
каждого помочника в роботах в саді. Одным с 
неоціненых помочников сут овадожерны пта- 
хы, як синичкы, ппакы и инши. Тоты птахы, 
кормячи ся выключно самыма овадами и их ту- 
еенницами сут природныма союзниками садов- 
ников, газдов и лісных, бо они поматают очи- 
щати дерева и ростины с хробацтва. 

Як велика ест тота помоч, выказуют най- 
лучше обсервации природников и их обчисле- 
ня. Н. пр. пара синичок на выкормленє себе 
и своих пташенят в продолженє одного літа 
потрафит выловити около полтора милиона 
гусениц, Ктож аджек може в нищеню хробац- 
тва доровнати тому маленькому пташкови? 
Напевно, никто с людей. 

Кром! тото вст то помочник, котрому не 
треба платити. Трото тыж розумный тазда, са- 
довник и лісник старат ся всіма способами, 
штобы серед дерев и грядок літало як найболь- 
ше овадожерных птахов. На счастє вст то бара 
легко осягнути тоту ціль. Мусиме лем взяти в 


< старанну опеку тых малых приятелей. Всі 


старши повинни звернути увату на дітвору, 
котра так часто любит ловити птахы в роз- 
маиты силкы и сіти и нищити им гнізда, вы- 
бералочи яичка и пташенята. 

Читальні им. М. Качковского мают ту 
прекрасне поле до попису. В них повинно у- 
рядити ся ряд рефератов для старших и дітей 
и переконати всіх, же ест тото не лем знуща- 
нє ся над безборонным сотворінем, але также 
и совсем нерозумне поступанє на власну шко- 
ду. Треба конечно допровадити до того, што- 
бы окружити овадожерны птахы таком самом 


А 


опеком, яком окружаме ластивкы, 
боцаны. Ч 

Друга справа, то опека в зим! над тыма 
овадожерныма птахами, котры остают у нас 
на зиму. Птахы тоты в зимі не могут живити 
ся оғадами, бо тых ніт, а штоси істи мусят. 
Кормят ся аджек зернятками, котры нахо- 
дят на сухых бадылях ростин. 


соловеи и 


Але як сніг покрыє грубом верством ці- 
лу землю и настанут сильны морозы — пта- 
хам грозит голод. Втотчас люды повинни их 
поддержати и кормити. До той щли служат 
дощечкы, котры треба, розставити по цілом 
саді. Сыплеме на тоты дощечкы зернятка ма- 
ку, конопель, лену, а часом кавальчичок не- 
соленой солонины, або фалаток моркви. Мень- 
ше пожаданы сут останкы корму с наших сто- 
лов, як окыршины, бо они не сут кормом о 
полной кормовой вартости и заквашают ся 
от дожджей на дворі, через што могут спри- 
чинити хвороту у птахов. 


Най не боит ся никто, же го птахы че-' 


рез зиму об'ідят. Они ідят так мало, же вы- 
даток через цілу зиму вст грошовый. За тото 
хосен в літі вст великый, а кромі того радость, 
повстаючу от еожитя с природом, котра убла- 
городнят наше жит. 

Прото тыж до зимушной опекы над пта- 
хами треба передовсем втітати школьны діти 
и молодеж, а также членов читалень. 

Наконец, штобы приманити птахы до са- 
ду, треба в них закладати штучны гнізда. Те- 
пер маме переважно лісы и сады молоды, в 
котрых вст мало дудлавых дерев, в котрых 
птахы могут ся гніздити. Тот недостаток тре- 
ба дополнити розвішенвм штичных гнізд по 
деревах. Гнізда такы робит ся с дощечок в 
виді маленькых хыжок. 

Выдаток и заход не великый, а користь 

може быти громадна. Видиме тото в послід- 
ных літах на лісах, в котрых вынищено пта- 
хы. На дерева шмарило ся хробацтво и треба 
было рубати дерево на великых простран- 
ствах. 

От того могут. нас выратовати лем пта- 
хы, о котрых розмноженє повинен ся старати 
каждый газда для власного добра. 


Біда со щурами в порті гдынском. 
Цікавы обычаи в світі грызунов. 

На побережі в порті гдынском заобсерво- 
вано педавно незвычайно цікавый случай бор- 
бы меже котом и щуром, 

3 само полудне над пристанный басен вы- 
біжал со своей норы величезный щур и намі- 
рял иерейти на англицкый пароход, наладова- 
ный рыжом. На щура шмарил ся великый бу- 
рый кот. Заатокованый щур не пробовал вті- 
қати, але станул храбро до борбы. Вывязал ся 
лолгый, завзятый бой, котрому с заинтересо- 
ванем приглядала ся громада людей. В оден 
момент посчастило ся котови выдрапати про- 
тивнику ско и был бы го безсомнінно затрыз, 
если бы не тото, же друтый щур шмарил ся на 
кота, перегрызаючи вму торло. Раненый смер- 
тно кот упал до моря и утопил ся. 

Щуры во всіх пристанях сут правдивым 
несчастем, бо нищат величезны масы товаров. 
Обчислено на основі втрат, же в тдынской при- 
стани ест их около 1 милион, а в порті ню- 
йорском — около 40 милионов штук. 

Борба со щурами вст трудна. Роблено про- 
бы нищити их при помочи труючих тазов и 
специяльных труток, але тоты способы ока- 
зали ся безуспшны, бо щуры переносят ся с 
місца на місце перед грозячом им опасностю. 
Жиют они в добре здысцыплинованой громаді. 
Зрештом приплываючи с ріжных сторон сві- 
та кораблі привозят штораз новы щуры, котры 
заполняют вынищены ряды В ціли переведе- 
ня успішной борбы с тыма шкодниками, на- 
чали их точно обсервовати. В гдынской приста- 
ни заобсервовано цікавый случай, котрый ка- 
же вірити, же щуры неохотно зміняют місце 
пребываня. 

На оден шведскый корабель, котрый при- 
вез кокосы и олїисты насіня, в часі задержа- 
ня ся при берегах, шмарили ся щуры. Коли 
корабель отплывал на море, щуры почали вы- 
скакати с корабля и плынути ку берегови, где 
ждали на них роботникы с кыями. 

Щуры сут незвычайно хытры. В одной 
прибалтийской пристани находили ся магазы- 
ны с провиянтами, в котрых жило барз дуже 
щурор. Цікавым оказом был оден магазын, где 
была мука и зерно. Там были лем самы мы- 
ши. Факт тот звернул увагу обсерваторов, тым 
больше, же, як відомо, щуры охотно полюют 
на мыши. Тымчасом мыши жили собі спо- 
койно в том магазыні, а их „врагы“ (щуры) 
вели там часом заходили, то лем по тото, што- 
бы принести мышкам ріжны смаколыкы, як 
отпадкы, мяса, ярины, овочи и т. д. Мыши ко- 
ристали с тых „даров“, жили собі добре, при- 
берали на вазі и робили ся отяжилы. Скоро 
однак всьо ся выяснило. Раз в магазыні, где 
жили мыши, спостережено много щуров, ко- 
тры рыли великы отворы в місцах, где кры- 
ли ся мыши. По достаню ся до мысіх нор, на- 
пали на мыши и выносили неживы, котры 
складали на одно місце. По уконченю такого 
польованя на добре выкормлены мыши, поя- 
вило ся в матазыні ціла турма щуров, котры 
в миг розділили мыши помеже себе и счезли 
в своих норах. 

Що чути в світі. 


Скарбы Яничка. В часі дороговой роботы 
недалеко Кошиц найдено в землі барылку, а 
на 6й дні парунадцет золотых монет. По окре- 


стности росошла ся скоро вість, же вст то часть 


скарбов славного збойника Яничка (Ваничка), 
котрого память заховала ся также в лемков- 
скых ПІСНЯХ. 

Легенда тварит, же Ваничко закопал свои 
скарбы частями в розмаитых мїсцах. Тому на- 
селенє коло Кошиц огорнула горячка тляданя 
золота. Цлы громады пробуют счастя в Тар- 
:‚ховой и другых селах, выходячи в ночи 6 че- 
канами, штобы перерыти печеры торскы. 


Напад коршуна на самолет. На бомбарду- 
ючий италиянскый самолет напал на дорозі с 
провинции Уолега до Аддис - Абебы великых 
розміров коршун (птах с гатунку астрябов). 

Летчик, видячи атакуючого птаха дал саль- 
ву с машинного карабина и ранил коршуна, 
котрый помимо того ударил своим сильным 
клювом в самолет и передыравил єго, а пак 
поранил клювом и шпонами летчика в чело. 

Летчик. стратил притомность, але на сча- 
ств заступил єго при стер обсерватор и при- 
землил самолет на луці в отдаленю 3-ох дней 
марша, от найблизшого италиянского поетерун- 
ку. В том самом міспи упал мертвый коршун. 
О том случаю повідомлено италиянскы посте- 
рункы при помочи радиостации, находячой сз 
в аеропляні. До самолета, со всіх стран надбі- 
гло м:сцеве населенє, приносячи корм и сіно 
до постеліня. 

Раненый летчик пришол до себе ище пе- 
ред приземленем. Пару воєвников абисынскых 
предложило свои услугы италиянскым лет- 
чикам, 

Птах, котрый приневолил самолет до при- 
земленя вст рідкым оказом горского коршуна 
о долготі крыл 3.5 метра. Коршун переломил 
собі клюв о поволоку самолета. Мал он на 
нозі обручку, зроблену с слоновой кости, што 
вказує на тото, же был он власностьом одного 
с абисынскых вождей и был уживаный до 
ловов. 

Замах бомбевый на вицекороля Абисынии. 
Перед тыжднем в часі, коли в присутствии 
властей цывильных и войсковых вицекороль 
Абисынии и итал. маршал Грациани по слу- 
чаю уродин будочого престолонаслідника ита- 
лиянского кн. Виктора Имануила роздавал да- 
ры церквам и бідным в Аддис - Абебі, с толпы 
шмарено в сторону маршала Грациани пару 
ручных бомб. 

От выбуха бомбы были ранены: марш. Гра- 
циани, ген. Лиотта и голова коптийской цер- 
кви Кирил, а также нару автохтонов. 

По замаху арестовано около 200 автохто- 
нов, але виновника не найдено. 

Стан здравя марш. Грациани не будит о- 
пасности, але Кирил и тен. Лиотта отнесли 
тяжкы раны. Послідному ампутовано ногу. 


Повстане абисынцов поотив Италии. Газе- 
ты англицкы доносят, же в многых частях А- 
бисынии выбухло повстанє против италиянам. 
Пару меньших италиянекых отрядов розбили 
абисынцы совсем. Столица Абисынии вст 0- 
кружена со всіх стран войском, котре не впу- 
щат никого до міста. Аддис Абеба робит вид 
кршостного табора. На улицах сут войсковы 
отряды с машинныма, карабинами. 


Отвит. редактор: Гарас Громосяк в Крыниці. 


Е: М? 


В звязи с замахом на марш. Грациани у- 
вязнено на норо 3.000 абисынцов, котрых. ма- 
ют стратити без суда. Стан тен. Лиотта и абу- 
ны Кирила вст безнадежный. 


Вісти с краю. 


Уцтива дівчина и скупар дідич. Во Львові пе- 
ред пару днями мал місце случай, котрый жи- 
во заинтересовал населенє. Ученница торго- 
вольной школы, Мария Гуцуляк, бідна дівчи- 
на, нашла на улиці портфель, в котром было 
5.740 зл. Уцтива дівчина отдала гроши на по- 
лицию. Оказало ся, же портфель был власно- 
стьом властителя мавтку Дзеражня коло То- 
машора „Гюбельского, Е. Макомаского. Коли 
пан дідич зголосил ся на полицию и доказал, 
же гроши сут єго власностьом, одержал троши 
с рук комисара. Комисар зажадал 10% от най- 
деных грошей для дівчины. Втотчас скупый 
дідич обрушил ся и рішительно заявил, же не 
даст нич дівчині, бо ва уцтивость не можна 
платити. Полиция отдала справу до суду и суд 
присудил дівчині 10% найденых грошей. 
Шестеро убитых, оден раненый. В селі 
расне коло Калуша оден газда Василь Тим- 
ков мал со своима сусідами якыси порахункы 
и рішил помстити ся на них. Взял с хаты ка- 
рабин и вышол на село. По дорозі встрітил 0- 
нуфрия Кульчицкого и стрілил до него, раня- 
чи го тяжко. Пак пошол под хату Параскы 
Павлишко и заст лил ю через окно. Так само 
позбавил житя Настю Кецман. Але ошалілому 
преступникови мало было ище кырви. Побі- 
жал до загороды Отефана Соложина и стріла- 
ми убил єго, его жену Настю и двов малых ді- 


`тей 11-літну Ольгу и 6-літного Алексия. 


Насыченый кырвю стрілил пак 2 раз до 
себе, ранячи ся тяжко в голову. Я 

Преступника и Кульчицкого перевезено 
до шпиталя в Калуші. 

Забили на смерть злодія. В місточку Ско- 
лє над Эбручом пополнено злочин; До хаты 
богатой родины Щербанов, котры недавно вер- 
нули с Канады, закрали ся в ночи злодіи. Ко- 
ли злоди бушовали в хаті, глядаючи грошей, 
обудил ся Иван Щербан и вго сын Михаил и 
зловили одного злодія Отан. Томашерского. 


Звязали єго шнурами и почали страшно би- 
ти, поддаючи єго страшным тортурам, як вы- 
кручане пальцов у рук и т. д. 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
НЕХАЙ ЯКНАЙСКОРШЕ 
заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВ! 


Асекурацию принимают на цілой Лемковщині 
представителі: гг. Осиф Ямовицкый — Крыница - Село 
и Михаил Перелом — Сянок. 

По пару годинах знущаня ся, вышмарили 
на двор заляну кырвю и мало живу свою жер- 
тву. Томашевскый ледво довлек ся до своєї 
хаты и оповіл всьо. Перевезеный до шпиталя 
в Чорткові умер по пути. Обох арестовано. 


Дітина уратовала маму. В Крыжковицах 
коло Рыбника повісила ся на клямщ 29-літна 
Амалия Коржонек. Находячий ся в хаті 5-літ- 
ный хлопчик, выбіжал с хаты и на єго крик 
збігли ся сусіды, котры отрізали матер и спа- 
СЛИ 6Й ЖИТЄ. 

Пес спас цілу родину. В помешканю одной 
родины в Быдгощі улетучал ся світляныї газ. 
Опячу родину збудил вытєм пес, котрый тым 
способом -уратовал им житє. 


Несчастный случай. Панько Гнатышак с 
Верхомлі Малой выбрал ся с коньом до ліса по 
дерево. В часі с'ізджаня с торы, Панько под- 
важил коликом дерево. В том часі конь рушил 
и колик перевернул хлопа, котрый достал ся 
под дерево. Покаль збірли ся другы хлопы, 
Панько Гнатышак уж не жил. 


Желізнодорожна катастрофа под Варша- 
вом. Дня 24. лютого, недалеко Варшавы наіха- 
ли на себе два особовы позды. Машинист 0- 
дного поізда забил ся на місци. Єго, помочник 
ВЫСКОЧИлЛ с паровоза, але потолк ся сильно. 
Оба паровозы вышмарило с шин. Килькоро лю- 
дей ест легко раненых. 


Будова линовой колєйкы в Крыниці. Вы- 
роблено уж проєкт будовы линовой колейкы, 
яка мас ити от старой почты на верх Паркох 
вой горы. Колейка буде долга 640 метров и бу- 
де вывозити людей на терен положеный о 160 
метров высший. Мав она служити до вывоже- 
ня людей, котры схотят выйти на верх Пар- 
ковой горы, штобы пак с`іхати на саночках в 
долину. Тор саночковый с Парковой горы вст 
долгый 1.600 ‘метров. 


Поклады каменного угля коло Ярославя. 
В сел! Йодловка в пов. ярославском доокрест- 
ны хлопы открыли значны поклады каменно- 
го угля. Уж в р. 1926. ведено ту розсліды над 
покладами каменного угля, але втотчас спро- 
тивили ся тому шлескы промышленникы и пе- 
рестано дальших глядань. Тепер в виду ново- 
го инвестыцийного пляну, предвиджаючого в 
сандомірском окрузі поважный центр промы- 
словый, числят на тото, же правительство звер- 
не увагу на открытый угель в той окрестности. 


ом 


| 


Типография А. Гольдмана, во Львові, ул. Сикстуска Ч. 19. 


Я 


